Vilnius, 2022 m. kovo 25 d.

**„Lidl“ plečiasi: naujoms parduotuvėms Vilniuje ir Kaišiadoryse ieško daugiau nei 80 darbuotojų**

**Daugiau nei 2,5 tūkst. darbuotojų visoje Lietuvoje turintis „Lidl“ prekybos tinklas plečiasi ir renka komandas naujai atidaromoms parduotuvėms Vilniuje ir Kaišiadoryse. Pagal vidutinį darbo užmokestį didžiųjų mažmeninės prekybos tinklų sektoriuje pirmaujanti įmonė, atidarydama šias parduotuves, sukurs beveik šimtą naujų darbo vietų.**

Naujai atidaromai parduotuvei Kaišiadoryse buriama daugiau nei 30 pardavėjų komanda. Dar pusšimtį darbuotojų prekybos tinklas įdarbins Vilniuje: parduotuvei Salininkuose ieško 30 darbuotojų, Nemenčinėje – apie 20. Naujiems komandos nariams siūlo dinamišką darbo pobūdį, pavyzdžiui, pardavėjai kasdien atlieka skirtingus darbus – nuo šviežių ir kokybiškų produktų išdėstymo lentynose iki tvarkos prekybos salėje palaikymo ar darbo kasoje.

„Lidl“ valdybos narės ir personalo vadovės Sandros Savickienės teigimu, įmonė atidžiai rūpinasi naujų darbuotojų integracija ir nuolat tobulina įvedimo procesą. Pavyzdžiui, parduotuvių darbuotojų integracija trunka mėnesį, šio laiko užtenka susipažinti su atsakomybėmis bei jaustis užtikrintai atliekant užduotis. Naujam „Lidl“ darbuotojui padeda tiesioginis vadovas, kuris atsako už sklandžią komandos nario adaptaciją ir teikia grįžtamąjį ryšį. Greičiau integruotis padeda ir du kolegos – bičiulis ir mokytojas.

Prisijungti prie naujai kuriamų ir esamų darbuotojų komandų prekybos tinklas kviečia ir į Lietuvą atvykstančius nuo karo nukentėjusius ukrainiečius. Pasak S. Savickienės, nepaisant kalbos barjero, šie darbuotojai taps visaverčiais kolektyvo nariais, o jiems siūlomos darbo sąlygos ir naudos niekuo nesiskirs nuo atitinkamose pozicijose jau dirbančių žmonių. Prekybos tinklas norintiems ukrainiečiams pasiūlys darbą 50-tyje parduotuvių visoje Lietuvoje, Kaune esančiame logistikos centre bei centrinėje buveinėje Vilniuje.

Visiems prekybos tinklo darbuotojams „Lidl Lietuva“ siūlo konkurencingą darbo užmokestį ir finansinį stabilumą. „Sodros“ duomenimis, šių metų vasario mėnesį „Lidl Lietuva“ vidutinis atlyginimas prieš mokesčius siekė 2184,41 euro.

Atlyginimo dydis yra vienas labiausiai darbuotojus motyvuojančių aspektų, pažymi S. Savickienė, tad vien šiemet visų bendrovės darbuotojų darbo užmokestis padidėjo 5–15 proc. Tam iki 2022 finansinių metų pabaigos įmonė papildomai skirs 9 mln. eurų.

„Lidl Lietuva“ daug dėmesio skiria ir darbuotojų tobulėjimo bei karjeros galimybėms. Toks požiūris jau ketvirtus metus iš eilės įmonei padeda pelnyti ir prestižinius „Top Employer 2022 Lietuva“ ir „Top Employer 2022 Europe“ sertifikatus bei antrąkart gauti „Metų darbdavio 2022“ titulą.

„Esamiems prekybos tinklo „Lidl“ darbuotojams ir naujai prisijungiantiems komandos nariams po bandomojo laikotarpio suteikiamas ir privatus papildomas sveikatos draudimas, o nuo šių metų pradžios draudimą papildėme odontologijos ir optikos paslaugų išlaidų kompensavimu. Papildomai rūpinamės ir emocine darbuotojų gerove – jie nemokamai gali lankytis gydytojo psichoterapeuto ar psichologo-psichoterapeuto psichoterapijos seansuose bei anonimiškai konsultuotis su asmenines, teisines ir finansines konsultacijas teikiančiais specialistais“, – pasakoja S. Savickienė.

Lietuvoje iš viso veikia 60 „Lidl“ prekybos tinklo parduotuvių 24-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose bei Rokiškyje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt